San Francisco. Kalifornia. Május 5-én 1 57. 
Kedves anyám! 
Folyó hó 1-én írtam ismét levelet, melyben utazásom részletes 
leírása mellett, tudattam önökkel, hogy apr. 30-án estve ide szerencsésen 
megérkeztem. Noha jelenleg nem sok újat irhatok , mégsem mulasztha¬ 
tom el önökhöz nehány sort Írni, annál is inkább, mert a posta ma estve 
indul vissza Golden Gate hajón a státusokba s Európába. 
San Francisco mind fekvésére, mind kikötőjére nézve igen jól van 
helyezve, s egész vidéke valóban festői a tengerről tekintve. De mihelyt 
belé jut a vidéki, s szanaszét futkossa vidékét s ütczáit, legott tapasztalja, 
hogy csalatkozott. A város csaknem oly formán fekszik mint Pozsony, 
csak hogy a hegyek egészen közel a parton vannak; s ezen körülmény 
a szikla oldalaiba való építést felette nehezítvén, a város 1 j z része a ten¬ 
gerre van építve; azaz oszlopokon állanak a házak, s mintegy 140 utcza 
alatt valóságos tenger van. Dagálykor a viz csaknem a padozatig emel¬ 
kedik, apálykor pedig, ha egy gerendát, vagy deszkát felemelünk , s a 
mélységbe tekintünk, sarat látunk, telve patkányokkal és békákkal, szo¬ 
bánk alatt, az utczák alatt s mindenütt. 
Ily körülmény mellett mindenki azt gondolná, hogy a város felette 
egészségtelen, de ez nem áll 5 mert köz tudomás szerint, San Francisco 
a világ egyik legegészségesebb városa, mi valószínűleg onnan van, hogy 
a dagály idején rendes s naponta d. u. 1 órától 7-ig híves éjszaknyugoti 
szél fii, mely a levegőt tisztítja és átjárja. 
A város 1 / 3 része az imént leirt módon, azaz vizen van építve, y 3 
része a szikla oldalába rakva, mint a Gellért hegy gunyhói, vagy a Zu- 
ckermandl Posonyban, a maradék a város keleti része mögött elterülő 
homok buczkákra, s futó homok zátonyokon van építve. 
A város kiterjedése óriási, de legnagyobb része még nincs beépülve 
noha magasabb pontokról az egyenes szögletbe futó utczákat pontosan 
látni lehet. Nehány utcza mind a mellett oly nagyszerű, mind kő és tég¬ 
lából készült épületeit, mind raktárait tekintve, hogy akármely európai 
várossal versenyezhet; de a város nagy része csak deszka viskókbóll áll, 
minek igen természetes következménye azt, hogy naponta rendesen 2—3 
helyen üt ki tűz, mely esemény azonban mint valami napi renden álló 
